
întinderea spre răsărit a moldovei 

LUI ŞTEFAN-CEL-MARE 

— CU PRILEJUL UNEI INSCRIPŢII — 

DE 

N. IORGA 

MEMBRU AL ACADEMIEI ROMANE 

Intre pietrele de mormânt găsite la Suceava, Eugen 
Kozak a publicat una 1 ), pe care a cetit-o bine în parte, dar cu 
greşeala de a crede că între cele două fragmente, care se 
îmbină perfect, ar lipsi ceva, dar, în lipsa lui, completă, de 
cunoştinţa istoriei Moldovei şi încă mai mult a istoriei uni¬ 
versale, n’a fost în stare s’o înţeleagă legând la întâmplare 
numele de Vlad, de Isac şi Teodor: 

Adevărata cetire e aceasta: [’E]xri/iri&r) o 1 [â]ovhog rov 0 \sov 
B/.ăr 7 ieq\uuxioc rov /xa\xaQÎrov ’loă\x av&evTog j Geodooov xs \ rîg Xa- 
IBagîag | [e]rovg x 2 nr\. 

Adecă: «A adormit robul lui Dumnezeu Vlad, îngrijitorul 
casei răposatului Isac, domnul de Theodoro şi al Cazariei, 
anul 6988 [1480]». 

E vorba deci de Vlad, majordomul lui Isac de Teodoro 
sau Todoro, Mangupul, de unde i-a venit lui Ştefan-cel-Mare 
soţia, Comnenă, Paleologă, Maria. 

Alexie şi Isac de Teodoro, fraţii înduşmăniţi a căror amă¬ 
nunţită istorie a scris-o de curând aşa de bine d -1 Vasiliev, 
erau încunjuraţi de Români în ultima lor apărare, Munteni, 
cari se află şi la Caffa, stând alături de « Valahii Poloni» ai 
Caffesilor, adecă Moldovenii 2 ). Iar rostul acestor « împăraţi» 


») E. Kozak, Inschriften aus der Bukowina, I, Viena, 1903, p. 151. 

») V. Iorga, Acte şi fragmente, III, pp. 4» urm. (şi notele). Găsim pe un Barto- 
lomeiu din Cetatea-Albă, pe un «Radu Ungurul *, pe un Staicu şi un Stoica, un 
Dumitru, un Teodor, un Simion, un Matiaş, pe un Ioan din Suceava, o întreagă legiune. 

t A. R. — Memoriile Secţiunii Istorice. Seria III. Tom. XX. Mem. I}. 

era în realitate acela al unor acreditaţi ai lui Ştefan, a cărui 
Domnie tindea spre Răsărit. 

Isac trimetea prin Caffa încă de la 1471 solii săi la cumnatul 
moldovean x ). 

Acest « Mangup » nu e, când se uită cineva bine, altceva decât 
ultima formă scăzută, ultimul adăpost, necontenit ameninţat, al 
acelui străvechiu Cherson bizantin, de unde poporul rusesc, avân- 
du-şi centrul la Chiev sau, cum zic Românii, « Chiu », supt dinastia 
normandă, şi-a tras creştinismul şi întreaga cultură superioară. 

Legătura cu Mangupul nu e o întâmplare; ea face parte 
dintr’o lungă serie a acestei înaintări spre Răsărit a politicei 
lui Ştefan. Astfel stabilirea de «pescari» moldoveni din 
Cetatea-Albă, la Lerici, de la gura Niprului, aparţinând fa¬ 
miliei Senarega, încă din zilele lui Petru Aron, la 1455 2 ). M 
Urmează, supt Ştefan, raporturi cu Zaharia Ghisulfi 3 ), r 
domnul de Matrega, mai departe spre Est, şi, când Turcii 
luară cetatea, Zaharia Ghisulfi era invitat de Ştefan în Mol¬ 
dova, oferindu-i-se un « castel » 4 ). Pretinzându-se « prădat » 
de Ştefan, la care se refugiase, el arăta la 1482 că, dacă 
nu e ajutat de Genova, mută pe toţi ai săi în Moldova. 

Legătura aceasta continuă, de altfel, ceea ce făcuse Ştefan, 
cu câţiva ani înainte, încercând a pătrunde în rosturile Rusiei 
ortodoxe, trecută prin forme dinastice lituaniene, care stătea 
să dispară ca formă politică şi culturală supt înceata presiune 
polonă. 

Pentru a înţelege deci legătura lui Ştefan-cel-Mare cu 
Chievul, căzut în atârnarea Polonilor, prin căsătoria lui cu 
Evdochia Olelcovici, de descendenţă lituaniană trecută la 
ortodoxie şi la rusism, pot servi aceste rânduri ale lui Mihail 
Hruşevschi, în a sa scurtă istorie, publicată în limba francesă, 
a Ucrainei (Abrege de Vhisloire de VUkraine, Paris-Geneva- 
Praga, 1920, p. 69): 

« Unul din aceste comploturi» (cu Moscoviţii şi Moldovenii) 

« ni e cunoscut, pentrucă a fost descoperit de guvernul lituanian 


*) Ibid.y p. 47. 

s ) Ibid. f pp. 32—36; Chilia şi Cetatea-Albă , pp. 116—118. 

3 ) Iorga, Acte şi fragmente, III, p. 49- 

4 ) Ibid.y p. 63, no. 1. 

în 1481. Ca personagiu de căpetenie figurează prinţul 
Mihail Olelcovici. Acest prinţ, jignit pentrucă principatul 
Chievului, care trebuia să-i revie la moartea fratelui, a fost 
prefăcut într’o simplă provincie sau palatinat şi dată în sama 
unui guvernator lituanian catolic (1470), încercă să se folo¬ 
sească pentru a face o lovitură de Stat cu sprijinul cumnaţilor 
săi: prinţul (sic) Moscoviei şi Voevodul Moldovei. Dar conspira¬ 
ţia fu descoperită şi prinţul ca şi partisanii lui plătiră cu capul ». 

Hruşevschi crede, de altfel, explicând prin nu ştiu ce 
« bulgarism » cultural al Moldovei, că această politică a fost 
urmată prin sprijinirea, la 1490, a mişcărilor ruseşti, popu¬ 
lare la origine, dar îndată sprijinite de nobilime şi de cler, 
de către Domnul Moldovei. E vorba de mişcarea, de altfel 
cunoscută nouă, a lui Muha, pe care istoricul « ucrainian » 
o explică astfel: « In Galiţia, o mare insurecţie a izbucnit 
la 1490, cu ajutorul Moldovei, unde domnia atunci Ştefan- 
cel-Mare, cel mai puternic dintre prinţii moldoveni. Ea avu 
un drept căpetenie pe un oarecare Muha, din Moldova (« de 
Valachie»), El avea cu dânsul 9.000 de ţărani înarmaţi, după 
izvor polon, care subliniază că ţăranii din Galiţia de Sud 
(Pocuţia) participară. Ea avu şi concursul nobilimii ucrainiene, 
cum ni-o vădesc documentele. Un alt document ne infor¬ 
mează că nobilimea locală a luat parte şi, în 1509» expedi¬ 
ţiile Voevozilor moldoveni (sic; e vorba de Bogdan, fiul lui 
Ştefan) în Galiţia » x ). Şi se vorbeşte apoi de « speranţele pe 
care Ucraina apuseană, apăsată, le punea în Moldova ». 

De altfel, Ştefan-Vodă a dat Cazacilor 2 ) pe întemeietorul 
lor, un Vişnievieţchi, care avu ca soţie o domniţă, creându-se 
astfel drepturile la coroana Moldovei ale urmaşului, Dimitrie, 
şi « aşa-zisul » 3 ) Hatman Ostafie Daşcovici. 

Evident că această formulare, atât de prescurtată, trebuie 
urmărită în marea lucrare naţională a aceluiaşi, apărută, 
ruseşte în opt volume. 


/ i p, /u-/*• , 

2) p e ^,-1 Hruşevschi îi apropie de vechii Anţi şi de Brodnicii medievali; p. 86. 

3 ) Hruşevschi, vorbind de acest « celebru guvernator de Cercase între-1520 şi 1530 », 
îi spune: « înscris mai târziu, per nefas , pentru isprăvile sale, în lista Hatmanilor Caza¬ 
cilor *>; p. 87. 

1* 

De aceste tendinţe se leagă, fără să putem precisa întru 
cât a putut să ajute Moldova, unde era atunci lângă Petru 
Rareş culta şi ambiţioasa princesă sârbească, vorbind de 
« Ţarul » Ioan, părintele ei: Elena, truda pentru întemeia- 
rea, câştigată numai în 1539, a episcopatului ortodox din 
Liov. 

De acesta, spune Hruşevschi 1 ), se leagă şi activitatea nouă 
a Frăţiei ortodoxe din Liov. Se ştie însă cât de mult atârna 
aceasta de Alexandru-Vodă Lăpuşneanu, tradiţia acestei ocro¬ 
tiri întinzându-se şi dincolo de anul 1600, ba şi până în 
Domnia ambiţioasă a lui Vasile Lupu. Acest rol e, de altfel, 
pe deplin recunoscut de istoricul naţionalist « ucrainian » pe 
care l-am citat: «Frăţia Adormirii a fost maica altor frăţii; 
un fel de represintare a Rusiei galiţiene. Voevozii Moldovei 
sânt în legătură cu dânsa, trimet «prietenilor lor», cum 
numesc pe fraţi, bani şi daruri în natură pentru ospeţele lor 
publice ». 

Tot în aceste relaţii intră şi contactul cu Ostrogul cnejilor 
Constantin şi Vasile —, amintim planul de căsătorie acolo al 
lui Despot, intrat mai mult decât se pare în tradiţia vechilor 
noştri Domni —, oraşul unde apare, neputând apărea în Mol¬ 
dova însăşi, după un plan tot supt Despot, şi prima Biblie 
completă în limba slavonă, la 1580 2 ). 

Patriarhul de Antiohia, al cărui rol în curăţirea si ierarhi- 
sarea « Frăţiei » se arată apoi, fără a se însemna şi data, venia, 
fireşte, din Moldova şi, deci, supt influenţa moldovenească. 
Această dată se poate afla însă prin aceea că pe urmă e vorba 
de visita la 1588 a Patriarhului de Constantinopol, venit 
tot prin Moldova 3 ). Cel care se împotrivi politicii « patriar¬ 
hale », episcopul Balaban, era dintr’o familie care şi-a păstrat 
rostul moldovenesc 4 ). Ne întrebăm şi dacă, în chestia Unirii 
cu Roma, bine cunoscută, unul din polemiştii pentru orto- . 
doxie, Ştefan Cucol-Zizanie, nu era un Cucul român 5 ). 


l ) p. 74- 
*) p. 77. 
s ) Pp- 77—78, 
«) p. 81. 
s ) p. 82. 

Şi, în cântecul «păstrat în gramatica sa de filologul ceh 
contemporan Ion Blahoslav » x ), despre « Voevodul Stepan », 
nu reapare însuşi Ştefan-cel-Mare sau alt Domn al nostru ? 

Aşa se va ajunge la acţiunea lui Petru Movilă ca Mitropolit 
de Chiev, care se încadrează în această serie. « Ucrainienii» 
îi găsesc însă cusurul că «s’a condus de vechile principii 
canonice, în loc să se inspire de spiritul naţional şi demo¬ 
cratic care susţinuse ortodoxia în cursul ultimului secol » 2 ). 
Independenţa căzăcească era să piară, supt Ruşi, prin şefi 
de origine românească: Gologan, Polubotoc (Poloboc?) şi 
Daniil Apostol. De altfel, între vechii Hatmani: găsim pe 
Grigore Lobodă (1593—96) şi Samuil Chişcă (1600—2) 3 ). 


*) Pp. 72 — 73 - 
a ) P- 97 - 
3 ) P- 249. 

ION RĂDUCANU. In amintirea lui Emest Solvay 1838—1938. 5 * 

ION D. NISTOR. Principatele române sub ocupaţia rusească. 35 - 

I. PETROVICI. La un secol şi jumătate dela naşterea lui Schopenhauer . 10.— 

Dr. KURT WESSELY. A doua Diplomă Leopoldină. 45 -— 

N. IORGA. Sensul « Gazetei Transilvaniei » . 5 -— 

H. DJ. SIRUNI. Aron Vodă, Răzvan Vodă şi Eremia Vodă. 10.— 

N. IORGA. întinderea spre răsărit a Moldovei lui Ştefan-cel-Mare . . . 10.— 

